|  |
| --- |
| Artikkelen inngår i serien om |
| **Kommunismen i Nepal** |
| 

|  |
| --- |
|  |
| 

|  |  |  |
| --- | --- | --- |
| 

| Hovedartikler |
| --- |
| Nepals Kommunistiske Parti **·** Kronologi |

 |

 |
| 

| Dagens partier |
| --- |
| NKP (Ekda Kendra Masal) **·** NKP (Ekda Kendra Masal) (Singh) **·** NKP (Ekikrit Marksbadi ra Leninbadi) alias UML **·** NKP (Maobadi) (forhistorie **·** historie **·** masseorganisasjoner) **·** NKP (Marksbadi Leninbadi) 2002 **·** NKP (Sanyukta)(2007) **·** NKP (Sanyukta Marksbadi) **·** Nepal Mazdoor Kizan Party **·** Janamorcha Nepal **·** Rashtriya Jana Morcha (2007) **·** Samyukta Bammorcha |

 |
| 

| Tidligere partier |
| --- |
| ANCRCC (ML) **·** East Kosi Provincial Committee **·** Jhapeli-gruppa **·** NKP **·** NKP (Amatya) **·** NKP (Chautho Mahadhiveshan) **·** NKP (Ekda Kendra) **·** NKP (Manandhar) **·** NKP (Manmohan) **·** NKP(Marksbadi) **·** NKP (Marksbadi) (1991) **·** NKP(ML) **·** NKP(ML) (1998) **·** NKP (MLM) **·** NKP (Malema Kendra) **·**  NKP (Masal) **·** NKP (Mashal) **·** NKP(Prajatantrik) **·** NKP (Pushpa Lal) **·** NKP (Rayamajhi) **·** NKP (Sanyukta) **·** NKP (Varma) **·** Nepal Samyabadi Party (MLM) **·** Nepal Samyabadi Sangh **·** Rashtriya Jana Morcha **·** Samyukta Janamorcha Nepal **·** SJMs 40 krav 1996 **·** Samyukta Rashtriya Janaandolan **·** Den forente venstrefronten |

 |
| 

| Ledere |
| --- |
| Man Mohan Adhikari **·** Baburam Bhattarai **·** Madan Kumar Bhandari **·** Narayan Man Bijukche alias kamerat Rohit **·** Ruplal Bishvakarma **·** Khadga Bahadur Biswakarma **·** Barman Budha **·** Chandra Prakash Gajurel **·** Bamdev Gautam **·** Jay Krishna Goit **·** Dev Gurung **·** Nirmal Lama **·** Krishna Bahadur Mahara **·** Chandra Prakash Mainali **·** Madhav Kumar Nepal **·** Lekhnath Neupane **·** K. P. Sharma Oli **·** Nanda Kishor Pun **·** Sahana Pradhan **·** Prachanda **·** Keshar Jung Rayamajhi **·** Dinanath Sharma **·** Jwala Singh **·** Mohan Bikram Singh **·** Dinanath Sharma **·** Pushpa Lal Shresta **·** Amik Sherchan **·** Mohan Pokharel Vaidya **·** Matrika Prasad Yadav **·** Upendra Yadav **·** Hisila Yami |

 |
| 

| Relaterte artikler |
| --- |
| CCOMPOSA **·** RIM **·** JMTT **·** Kirat Workers Party **·** Madhesi Janaadhikar Forum **·** Madhesi Tigers **·** Communist Party of Bhutan (MLM) |

 |

 |

**Nepal Kamyunishta Parti (Sanyukta)** (NKP(S) – *Communist Party of Nepal (United)* –  *Nepals Kommunistiske Parti (Forent)*) var et kommunistparti i Nepal som blei grunnlagt i 1991 og eksisterte fram til 2005.

Forhistorie
-----------

### Det pro-monarkistiske NKP (R)

NKP(S) var det siste viktige partiet i den pro-sovjetiske tradisjonen i kommunistbevegelsen i Nepal.

Denne strømninga var alltid svakere enn den mer dominerende pro-kinesiske og pro-maoistiske retninga, som de fleste og største partiene tilhørte fra 1960-tallet til 1980-tallet. Ei fløy fra denne retninga og ikke de pro-sovjetiske partiene kom også helt til å dominere den moderate parlamentariske kommunismen fra 1991.

Den prosovjetiske strømninga oppsto da det opprinnelige NKP i 1962 ekskluderte den pro-sovjetiske og pro-monarkistiske lederen Keshar Jung Rayamajhi. Hans tilhengere organiserte det første pro-sovjetiske kommunistpartiet, NKP (Rayamajhi).

NKP(R) var et parti som støtta det kongelige diktaturet i Nepal. Særlig i begynnelsen ga det partiet en viktig fordel i konkurransen med de større, men hardt undertrykte revolusjonære pro-kinesiske partiene. Men støtta til kongen skapte etterhvert også betydelige indre motsetninger i partiet.

Etter folkeopprøret i 1979 og folkeavstemninga for eller mot diktaturet i 1980 sprakk NKP(R) i flere deler, og de fleste medlemmene slutta seg til to nye partier: NKP ((Manandhar) (navnet i parentesen tilhørte partilederen *Bishnu Bahadur Manandhar*) og NKP (Varma) (med navn etter partileder *Krishna Raj Varma*). Disse to partiene gikk sammen med resten av den kommunistiske og demokratiske bevegelsen mot diktaturet. Det sterkt reduserte NKP(R) gikk snart i oppløsning.

### Prosovjetiske partier i valget 1991

Etter seieren i demokratiet Jana Andolan 1990 stilte tre pro-sovjetiske partier til valg i 1991:

* NKP (Prajatantrik) (parentesen betyr *demokratisk*) – som var et nytt navn NKP (Manandhar) tok i 1991.
* NKP (Varma)
* NKP (Amatya) – en siste rest av det opprinnelige NKP, som NKP(R) splitta seg fra i 1962.

NKP (Prajatantik) gjorde det relativt godt i valget, fikk 177 323 stemmer (2,43%) og 2 representanter.

De to andre partiene gjorde det svakt og blei ikke representert.

NKP(S) 1991 til 2005
--------------------

### Sammenslåing og splittelser 1991

Etter parlamentsvalget i 1991 slo NKP(P), NKP(V) og NKP(A) seg sammen i det nye partiet, NKP (Sanyukta). For første og eneste gang etter 1980 var dermed alle viktige prosovjetiske strømninger i Nepal samla i et parti.

Men enheten sprakk ikke lenge etter. NKP (V) og NKP (A) gikk ut igjen, og disse småpartiene gikk etterhvert inn i det nye, store parlamentariske og moderate kommunistpartiet best kjent som UML.

NKP(S), som nå i hovedsak var det gamle NKP (Manandhar) som hadde skifta navn to ganger på kort tid, forstatte som sjølstendig parti. Det stilte til parlamentsvalga i 1994 og 1999, men klarte ikke å gjenta suksessen fra 1991, og fikk ingen representanter.

*Bishnu Bahadur Manandhar* fortsatte å være partileder i hele denne perioden.

### Et lite parti i Samyokta Bammorcha

Etter at parlamentet fra 1999 blei oppløst i mai 2002, gikk NKP (S) sammen med 4 andre kommunistiske småpartier (alle med promaoistisk opphav) sammen i fronten Samyukta Bammorcha (SBM). 

Etter kong Gyanendras statskupp i februar 2005, gikk NKP(S) gjennom SBM inn i fellesfronten av parlamentariske partier mot diktaturet, Sjupartialliansen for demokrati i Nepal.

To gamle erkefiender forenes i 2005
-----------------------------------

I 2005 gikk NKP(S) sammen med et annet lite parti i SBM, NKP (Marksbadi). Det nye sammenslåtte partiet het NKP (Sanyukta Marksbadi) – parentesen betyr *forent marxistisk*. *Bishnu Bahadur Manandhar* blei første partisekretær.

NKP(M) var den siste resten av det største promaoistiske kommunistpartiet på 1960-tallet NKP (Pushpa Lal). Det var engang hovedfienden til NKP(R), partiet NKP(S) hadde utvikla seg fra. Det gjorde sammenslåinga til en liten historisk ironi: De gamle erkefiendene blei til slutt forent i et parti. 

Med dette forsvant også det siste partiet som hørte til den pro-sovjetiske kommunistiske retninga i Nepal.

Etter seieren i demokratirevolusjonen Jana Andolan 2006 hadde NKP(SM) på vegne av SBN en minister i statsminister G.P. Koiralas regjering.

NKP(SM) har fra 15. februar 2007 en av SBNs tre utpekte representanter i Nepals overgangsparlament 2007.

Se også
-------

* NKP (Rayamajhi)
* NKP (Manandhar)
* NKP (Prajatantrik)
* NKP (Amatya)
* NKP (Varma)
* NKP (Sanyukta Marksbadi)
* Samyukta Bammorcha